Polşa krallığı (1916-1918)
Polşa Krallığı (pol. Regencyjne Królestwo Polskie, alm. Regentschaftskönigreich Polen‎) — Polşa Sosialist Partiyasının və bir sıra digər Polşa partiyalarının dəstəyi ilə 5 noyabr 1916-cı il tarixli Aktla qurulan, Almaniya İmperiyası və Avstriya-Macarıstan tərəfindən tanınan kukla dövlət. Almaniyanın və Avstriya-Macarıstanın işğalı altında olan Polşa çarlığı ərazisində quruldu (lakin müəyyən sərhədlər olmadan) və Almaniyanın peyk dövləti olaraq mövcud idi. Polşa dövlətçiliyi ideyası Almaniyada heç vaxt dəstək görmədi və əslində yalnız Polşa qüvvələrini Mərkəzi güclərin apardığı hərbi əməliyyatlara cəlb etmək məqsədi daşıyırdı.